text: Oljuprísurin kann hækka til 200 dollarar
text: #000001
text: -um ikki nýggjar íløgur verða gjørdar í olju- og gassvirksemi í næstu framtíð
text: #000002
text: Tað er orku- námsráðharrin í Oman, sum nú rópar varskó. Hann sigur, at verða ikki gjørdar íløgur í nýtt olju- og gassvirksemi, kann tað hava við sær ein oljuprís uppá einki minni enn 200 dollarar fyri tunnuna. Hansara úttalilsi er svar til útsøgnina hjá altjóða orkustovninum, IEA, um at røkka “net-Zero” útlát í 2050. Oljuprísurin er í dag umleið 72 dollarar. Tað er S&P Global Platts, sum ber tíðindini í morgun.
text: #000003
text: IEA gjørdi í mai í ár greitt í eini frágreiðing, at skal heimurin røkka málinum um null-útlát í 2050, so skulu ongar nýggjar olju- og gassútbyggingar gerast. Heldur ikki skulu íløgur gerast í nýggja oljuleiting. Síðani hevur eisini eitt nú aðalskrivarin í ST, Gutterres, undirstrikað týdningin av at gevast við at gera íløgur í olju- og gassvirksemi.
text: #000004
text: -At ímynda sær, at vit ikki longur skulu gera íløgur í nýggja olju, haldi eg, er sera vandamikið, segði Mohammed al-Rumhy á einum ráðstevnu um grøna orkuskiftið í Miðeystri og Norðurafrika, sum varð skipað av IEA.
text: #000005
text: -Mín størsti ótti, um vit gevast at gera íløgur í kolvetnisídnaðin her og nú, er, at vit fara at síggja eitt slag av orkuhunguri og prísin á orku fara upp í loft. Eftirspurningurin eftir olju og gassi kann fara at minka men uppá stytri sikt kunnu vit koma at síggja oljuprísir uppá bæði 100 og 200 dollarar, sum fyri oljuframleiðarar sjálvandi kann tykjast vera gott, men fyri flest onnur kann koma sera illa við.
text: #000006
text: Oman, sum er størsti oljuframleiðari í Miðeystri uttan fyri Opec, er tó við í víðkanini til OPEC+, sum stendur fyri helvtini av heimsframleiðsluni.
text: #000007
text: Oljuprísur uppá 100 dollarar í eygsjón
text: #000014
text: Russland sendir oljutangaskip norður um Sibiria
text: #000015
text: Fyristing tel. 20 80 80 [email protected]
text: #000022